ไทยพาณิชย์เขย่ารัฐโฟกัสลงทุน‘ลุ่มน้ำโขง’
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
19 ส.ค. 2554

โพสต์ทูเดย์ — ไทยพาณิชย์ กระตุกรัฐ เพื่อนบ้านลุ่มน้ำโขงแซงหน้าการลงทุนไปแล้ว
นายเศรษฐพุฒิ สุทธิวาทนฤพุฒิ ผู้ช่วยผู้จัดการใหญ่ ศูนย์วิจัยเศรษฐกิจและธุรกิจ ธนาคารไทยพาณิชย์ เปิดเผยว่า จากการวิเคราะห์ในเชิงลึกถึงโอกาสของไทยในประเทศเพื่อนบ้านในลุ่มแม่น้ำโขง ได้แก่ กัมพูชา ลาว พม่า และเวียดนาม หรือกลุ่มประเทศ CLMV พบว่าการแสวงหาโอกาสทางธุรกิจในกลุ่มประเทศนี้จำเป็นต้องพิจารณาแบบเฉพาะด้าน เนื่องจากเศรษฐกิจยังมีขนาดเล็ก และมีความเสี่ยงสูง แต่ไทยไม่ควรนิ่งนอนใจ หรือปล่อยให้คู่แข่งแซงหน้าไป
นายเศรษฐพุฒิ จากการจำลองรูปแบบการบริโภคพบว่าในอีก 10 ปีข้างหน้า เวียดนามจะมีกลุ่มประชากรที่มีรายได้ปานกลางระดับล่างขยายตัวอย่างก้าวกระโดดจากเกือบ 3% เป็น 12% การบริโภคที่ผูกติดกับระดับรายได้ของคนกลุ่มนี้
นอกจากนี้ หากเขตการค้าเสรีอาเซียนมีผลบังคับใช้อย่างสมบูรณ์ จะนำไปสู่โอกาสการส่งออกผลไม้กระป๋อง เครื่องดื่มที่ไม่มีแอลกอฮอล์ และรถจักรยานยนต์ ซึ่งจะได้รับสิทธิประโยชน์ด้านภาษีนำเข้า ด้านการผลิต การย้ายฐานเพื่อลดต้นทุนก็อาจทำได้ เช่น กิจการผลิตเสื้อผ้าแห่งหนึ่งของไทย พบว่าหากบริษัทดังกล่าวย้ายฐานการผลิตไปยังเวียดนามจะมีกำไรเพิ่มขึ้น 30% ด้วยต้นทุนแรงงานที่ต่ำกว่า 
นอกจากนี้ ยังมีโอกาสใช้ความเชี่ยวชาญของผู้ประกอบการไทยในธุรกิจท่องเที่ยวในทุกประเทศกลุ่ม CLMV เพราะอัตราการเติบโตของนักท่องเที่ยวเฉลี่ยในช่วงปี 25472551 ของกัมพูชาและลาว อยู่ที่ 19% และ 34% ขณะที่ไทยเติบโตเพียง 6%
“บทบาทของไทยได้ถูกหลายประเทศแซงหน้าไปแล้ว เช่น มาเลเซียมีสัดส่วนการลงทุนโดยตรงในเวียดนามสูงกว่าไทยเกือบ 4 เท่า ในปี 2008 ขณะที่นักลงทุนจากเวียดนามลงทุนในกัมพูชาแซงหน้าไทยไปแล้ว” นายเศรษฐพุฒิ กล่าว